ব্যবসায়ীরা স্বীকার করছেন, লিফট ফিটিংস ও পরিচালনার বিষয়ে সরকারি কোনো তদারকি নেই। লিফট ব্যবহারযোগ্য কিনা সেই মর্মে কোনো ছাড়পত্র দেওয়ারও কেউ নেই। তবে রাজউকের নিয়ম অনুযায়ী ভবনের উচ্চতা ছয় তলার বেশি হলে লিফট স্থাপনে বাধ্যবাধকতা রয়েছে। রাজধানী উন্নয়ন কর্তৃপক্ষ বলছে, বিল্ডিং কোড থাকলেও লিফট তদারকিতে আলাদা বিভাগ না থাকায় ভবন মালিক আর লিফট কোম্পানির সততা ও সতর্কতার ওপর এ বিষয়টি নির্ভর করতে হয়।